Diari Oficial de la Generalitat Valenciana


Sumari del DOGV 5845, del 09-09-2008 (2008/9998)

Informació pública del Projecte d'Urbanització i del Projecte de Reparcel·lació Forçosa del Sector de Sòl Urbanitzable El Portet de Murla.
------------------------------------------------------------------------------------------------------------------------------------------

### Dades del document

Número de DOGV
:   5845

Data del DOGV
:   09-09-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/9998


Data del document
:   25-07-2008

Organisme emissor
:   El Portet, SL

Tipus de document
:   Informació Pública

Descriptors 

:   * Murla
    * empresa privada
    * pla d'urbanisme

Informació pública del Projecte d'Urbanització i del Projecte de Reparcel·lació Forçosa del Sector de Sòl Urbanitzable El Portet de Murla. [2008/9998]  
La mercantil El Portet, SL ha formulat Projecte d'Urbanització i Projecte de Reparcel·lació Forçosa per a l'àmbit del Sector de Sòl Urbanitzable El Portet de Murla, en què té la condició d'agent urbanitzador.  
Se sotmeten a informació pública, per un termini d'un mes, ambdós projectes, de conformitat amb el que disposa l'article 155, en relació amb l'article 134.1, de la Llei 16/2005, de 30 de desembre, Urbanística Valenciana, per al projecte d'urbanització, i de conformitat amb el que disposa l'article 177 de la mateixa llei per al projecte de reparcel·lació. Junt amb este últim se sotmet també a informació pública el certificat de domini i càrregues emés per Registre de la Propietat  
Ambdós projectes van ser presentats el dia 26 de juny de 2008 en l'Ajuntament de Murla i es troben protocol·litzats a més en la notaria de José María González Arroyo, amb domicili a Pego (Alacant), avinguda de Jaume I, núm. 6.  
Durant el període d'informació pública, l'inici del qual comptarà a partir de la publicació d'aquest anunci en el Diari Oficial de la Comunitat Valenciana, es podrà consultar la documentació referida ja siga en les dependències municipals o en la mencionada notaria, en horari de dilluns a divendres, de 10.00 a 14.00 hores; es podran obtindre a costa vostra còpies de l'acta de protocol·lització. Igualment en el dit termini podran formular-se les al·legacions que es consideren oportunes o cursar a l'urbanitzador els requeriments que es tinguen per convenients.  
A fi d'evitar proindivisos, els propietaris podran efectuar, a l'empara del que disposa l'article 174.7 de la Llei Urbanística Valenciana, requeriments recíprocs per a substituir les quotes de condomini previstes en el projecte de reparcel·lació per indemnitzacions en metàl·lic. El requeriment es formularà per mitjà d'acta notarial en què s'oferisca simultàniament i alternativament el pagament o el cobrament de la indemnització, i es donarà un termini de 10 dies al requerit perquè trie si vol pagar o cobrar a un mateix preu unitari.   
De conformitat amb el que disposa l'article 172.3 de la Llei Urbanística Valenciana, es requerixen els propietaris i titulars de drets afectats perquè exhibisquen els títols que posseïsquen i declaren les situacions jurídiques que coneguen i afecten les seues finques amb l'avís que, d'acord amb el que disposa l'article 402.7 del Decret 67/2006, de 19 de maig, del Consell, pel qual s'aprova el Reglament d'Ordenació i Gestió Territorial i Urbanística Valenciana, davant de la desatenció d'aquest requeriment l'urbanitzador podrà qualificar com a propietat desconeguda aquelles finques respecte de les quals el seu amo no aporte títol i la seua titularitat no resulte acreditada per altres mitjans.  
Murla, 25 de juliol de 2008.- Els administradors: Felipe Luis Dasí Martínez i Vicente José Peretó Mas.